Han hadde bakgrunn fra den frilynte ungdomsbevegelsen. Med sete i Trondheim var han redaktør i målsaks- og venstreorganet fra 1918 til 1920. Han tilhørte kretsen rundt Nils Trædal som foranlediget dannelsen av Bondepartiet i 1920. Fra 1920 til 1930 var Jæger-Leirvik redaktør i partiorganet i Namsos. I sine lederartikler kom Jæger-Leirvik til å legge for dagen mange fremmedfiendtlige holdninger rettet mot jøder og samer. De neste årene var han omreisende tillitsmann og ledet Bondelagets ungdomsnemnd. Han var også Foldereids ordfører fra 1932 til 1934.